|  |
| --- |
| BELGIAN KUNINGASKUNTA |
| \_\_\_\_\_\_\_\_\_ |
|  |
| **TERVEYDESTÄ, ELINTARVIKEKETJUN TURVALLISUUDESTA JA YMPÄRISTÖSTÄ VASTAAVA LIITTOVALTION VIRASTO** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |
| **Kuninkaan asetus sähkösavukkeiden valmistuksesta ja markkinoille saattamisesta 28 päivänä lokakuuta 2016 annetun kuninkaan asetuksen muuttamisesta** |
|  |
| **PHILIPPE, Belgian kuningas,** |
|  |
| tervehtii kaikkia nyt ja vastaisuudessa eläviä. |
|  |
| Ottaen huomioon kuluttajien terveyden suojelemisesta elintarvikkeiden ja muiden tuotteiden osalta 24 päivänä tammikuuta 1977 annetun lain 6 §:n 1 momentin a kohdan, sellaisena kuin se on korvattuna 22 päivänä maaliskuuta 1989 annetulla lailla, ja 10 §:n 1 momentin, sellaisena kuin se on korvattuna 9 päivänä helmikuuta 1994 annetulla lailla; |
|  |
| ottaen huomioonsähkösavukkeiden valmistuksesta ja markkinoille saattamisesta 28 päivänä lokakuuta 2016 annetun kuninkaan asetuksen, sellaisena kuin se on muutettuna 17 päivänä toukokuuta 2017 annetulla lailla;  ottaen huomioon teknisiä määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 9 päivänä syyskuuta 2015 annetun Euroopan parlamentin ja neuvoston direktiivin (EU) 2015/1535 5 artiklan 1 kohdan mukaisesti Euroopan komissiolle XXX annetun tiedonannon; |
| ottaen huomioon tupakkatuotteiden ja vastaavien tuotteiden valmistamista, esittämistapaa ja myyntiä koskevien jäsenvaltioiden lakien, asetusten ja hallinnollisten määräysten lähentämisestä sekä direktiivin 2001/37/EY kumoamisesta 3 päivänä huhtikuuta 2014 annetun Euroopan parlamentin ja neuvoston direktiivin 2014/40/EU 24 artiklan 3 kohdan mukaisesti XXX annetun Euroopan komission ilmoituksen; |
| ottaen huomioon XXX annetun valtiontalouden tarkastusviraston lausunnon; |
|  |
| ottaen huomioon talousarviosta vastaavan valtiosihteerin XXX tekemän sopimuksen; |
|  |
| ottaen huomioon korkeimmasta hallinto-oikeudesta annettujen, 12 päivänä tammikuuta 1973 koonnettujen lakien 84 §:n 1 momentin 1 kohdan 2 alakohdan mukaisesti XXX annetun korkeimman hallinto-oikeuden lausunnon 72.095/1/V;  todeten, että Belgian ja Euroopan markkinoille tulvii räjähdysmäisesti kertakäyttöisiä sähkösavukkeita;  todeten, että kertakäyttöisiä sähkösavukkeita ei pidetä kaupan eikä niiden myyntiä edistetä tupakoinnin lopettamisen keinona, eivätkä ne sisälly tupakoinnin lopettamista koskevaan Belgian politiikkaan;  todeten, että selkeiden terveysriskien lisäksi kertakäyttöiset sähkösavukkeet aiheuttavat merkittävän ekologisen taakan;  todeten, että nämä tuotteet ovat suosittuja nuorten keskuudessa, että nuorilla ei ole aikomusta lopettaa tupakointia ja että tuotteita markkinoidaan myös pääasiassa nuorille;  todeten, että kertakäyttöisten sähkösavukkeiden osalta tällä alalla havaitaan sääntelyrikkomuksia suhteellisesti enemmän kuin muilla aloilla. |
| Kansanterveysministerin ehdotuksesta |
|  |
| OLEMME SÄÄTÄNEET JA SÄÄDÄMME SEURAAVAA: |
|  |
| **1 §.** Muutetaan sähkösavukkeiden valmistuksesta ja markkinoille saattamisesta 28 päivänä lokakuuta 2016 annetun kuninkaan asetuksen 4 § seuraavasti:  1) poistetaan 1 momentin 2 kohdan säännös;  2) lisätään 1/1 momentti seuraavasti:  ”Sähkösavukkeiden saattaminen markkinoille kokonaisena kertakäyttötuotteena on kielletty.  Kokonainen kertakäyttötuote on tuote, joka koostuu yhdestä yksiköstä ja joka hävitetään kokonaan käytön jälkeen.” |
| **2 §.** Tämä asetus tulee voimaan kolmen kuukauden kuluttua sen julkaisemisesta Belgian virallisessa lehdessä, lukuun ottamatta vähittäismyyjiä, joiden osalta tämä asetus tulee voimaan kuuden kuukauden kuluttua sen julkaisemisesta Belgian virallisessa lehdessä.  Kokonaisen kertakäyttötuotteen muodossa olevia sähkösavukkeita koskevat, edelleen vireillä olevat ilmoitusmenettelyt keskeytetään, kun tämä asetus julkaistaan Belgian virallisessa lehdessä.  Maksu raukeaa niiden valmistajien tai maahantuojien osalta, jotka olivat jo toimittaneet ilmoitusasiakirjat tuotteestaan mutta jotka eivät vielä olleet maksaneet laskua julkaisuhetkellä. |
| **3 §.** Kansanterveysministeri on vastuussa tämän asetuksen täytäntöönpanosta. | |
|  | |
| Annettu | |
|  | |
| Kuninkaan puolesta: | |
| kansanterveysministeri  Frank VANDENBROUCKE | |